Percy Yates-Booth II

**Percy Albert Blincole Daníel Yates-Booth II** var en avalonsk hertug av Payne og far til Percy III, Harry, Peregrine, Alexandrina, Syndrye og Miko Yates-Booth – som han fikk med fyrstinne Lucinda Cornelius. Percy var sønn av Ásta og Anton Yates-Booth, og fikk navnet Percy etter Ástas onkel: Percy I.

Percy II var et medlem av krigsrådet, som han prøvde å reformere til et mer demokratisk ledd innenfor politikken. Han ønsket å reformere Avalon, gjøre det nytt – ta det ut av Soleils skygge som den mest demokratiske staten i Oververdenen. Disse tankene kom fra Percys mor, Ásta.

## ***Biografi***

### **Temming**

* Lys

Som andre personer av sin rang var ikke Percy pålagt den loven som andre personer: han trengte ikke å skjule sine evner. Han skulle derimot vise og demonstrere sine krefter for offentligheten – hvilket var påkrevd av hans grandonkel, som hadde som mål å dyrke frem de sterkeste lystemmerne i Avalon.

### **Tidlig liv**

Født som fjerde sønn av Ásta og Anton av Payne, var Percy ikke ment å få tronen som hertug i sitt senere liv – men da brødrene døde én etter én rykket han stadig nærmere plassen. Da hans siste bror – Nilson – døde under et ildshow som gikk fryktelig galt, brukte Anton store deler av tiden sin til å oppdra Percy i etiketten. Percys eneste søster, Lavinia, sto ved brorens side gjennom hele oppveksten. Senere giftet hun seg med Áki Grog og flyttet til Duchy.

### **Politisk karriere**

Percys republikanske meninger kom allerede fra spedbarnsalderen. Moren hans, Ásta, var egentlig det uekte barnet til Percy Is halvbror, Baldaryc, men da førstnevnte viste seg å være steril og de søsknene alle gikk i kloster for å komme bort fra det intrigefulle livet blant sosieteten, snudde myndighetene interessen til Percys mor – som var eneste kjødelige arving. Hadde skjebnen villet det annerledes hadde Ásta ganske sikkert endt sine dager som prostituert. Ásta hadde rørt ved fattigdommen, og hun videreformidlet dette til sønnene og datteren sin.

Percy valgte derfor ved flere anledninger å forlate Yates-Booth Hall til fordel for de fattige strøkene av Romjon under dekknavnet **Montague Montgomery**, som han brukte titt og ofte. Dette livet fikk Percy til å arrangere flere festivaler og sammenkomster på palasset, hvor han inviterte alle borgere i Romjon og sirkumferensen. Dette ga ham støtte blant folket, samt hans familie.

Da moren døde, og faren ble enkehertug av Payne ga han denne rollen fra seg til Percy. Percy ble automatisk medlem av krigsrådet, og hans rykte som en rettferdig og aktiv forkjemper for de fattiges side var allerede vel etablert. Krigsrådet var allikevel imot mye av hans ideer om økt makt hos folket, og de rådet ham til å stoppe liberaliseringen sin av folket: de kunne begynne å tenke på å se på ham som syndebukken for innhøstinger som slo feil, ol. Percy forsvarte seg med å si at slike sår var de han ønsket å lege. Når hans folk var i behov for hans hjelp, ga han denne til dem. Julius Flynn var sterkt imot dette, og sa at han gjerne ville sende sin søster Olivia for å kunne hjelpe ham i hans nye rolle. Percy avslo, til Julius' forskrekkelse.

Percys måte å behandle sine undersåtter ble sett positivt på blant andre arvinger i Payne – snart ble en mer demokratisk og rettferdig tankegang smittet over til de andre øyene. Folket drog nytte av dette, i likhet med adelen: folket ble og følte seg verdsatt, adelen beholdt sine posisjoner – uten frykt for å bli styrtet.

### **Ekteskap**

Percy giftet seg med Lucinda Cornelius – en mer konservativ kvinne – som tross sine synspunkter, var forelsket i Percy. De hadde et lykkelig ekteskap, og fikk flere barn: hele fem stykker. Ekteskapet var blitt mer eller mindre arrangert av enkehertugen da han følte helsen svikte og Percy bli mer hensunket i det politiske livet; han glemte at han måtte følge linjen videre. Lavinia hadde allerede tretten barn, som alle hadde muligheten til å bli neste hertug eller hertuginne av Payne så fort Percy og Lavinia gikk bort. Mer for å glede faren enn for selve ekteskapet og pliktene gikk Percy med på å gifte seg med Lucinda. Deres samliv var først kjølig og kaldt, men det ble snart bedre da de ble mer kjente med hverandres politiske meninger. Fra Lucinda klarte Percy å komme med reformer som ville blidgjøre undersåttene hans og samtidig unngå å få Krigsrådet på nakken.

Da Percy falt i unåde ovenfor Krigsrådet ved å innføre obligatorisk skolegang for alle barn over syv år, klarte Lucinda å få søsteren hennes – som var gift med Morgan Gatwick – til å få Percy tilbake til Krigsrådet, med en større stemme enn før. Til gjengjeld måtte Percy betale en mulkt på flere avaloner i 10 år – som Lucinda betalte uten at han fikk greie på det. Pengene gikk til Julius Flynn, som stakk pengene i egen lomme: dette var fordi at Percy skulle få lov til å lande i Topply eller passere Flynn med skip. Dette var en hemmelighet som aldri ble avslørt, men som heller fikk ekteskapets kjærlighet til å vokse.

Under et marked i Topply, dro Percy dit for å forhandle en avtale med guvernøren av byen. Romjon trengte kull for den kommende vinteren, hvilket Topply nettopp var blitt forsynt med etter funnet av en kullgruve. Guvernøren tilkalte til sammenkomst med baronen av Whiterock: Marcus Enigma, en jevngammel baron. De to adelsmennene var uenige først, men ble enige om en avtale da det viste seg at Lucinda var tremenningen til baronen. Man kunne ikke gå imot familie.

### **Senere liv og død**

Percy II levde ut sitt liv med å føre sin mors arv videre til sine barn. Han og Lucinda levde godt sammen, men de skaffet seg begge fiender blant Krigsrådet og blant medlemmene i huset Flynn. De var allikevel svært mektige når det gjaldt militaristisk makt, og da Percy III aktet å gå i hæren for å finne frem til kreftene sine sendte de ham til Flynn under dekknavnet Byron Hoot. Han returnerte velutviklet innenfor temming av både vann og lys. Sønnene Harry og Peregrine viste seg å være rene lystemmere; døtrene arvet Lucindas evner til å temme vann.

De mange fiendene som familien skaffet seg blant gamle aristokrater i Payne og blant medlemmene i huset Flynn, fikk Percy til å møte sin bane. Fem aristokrater hadde bedt Percy om å møte ham i Hudson, Canburg. Han ble fortalt at de ønsket å etablere et foretak for medisin, men var usikre på hvordan systemet burde utarbeides. Percy brakte med seg barna Syndryne – som ønsket å studere landområdet i nærheten for å vurdere om det kunne bli et nyttig landingssted for sårede soldater – og Miko, som ønsket å bli med faren sin på turen. Disse planene skar seg imidlertid da de møtte opp i Hudson Park, like ved Canburry Castle, og ble myrdet. Aristokratene hadde funnet en Edensstein, som de brukte for å tappe begge Yates-Boothene for kreftene deres. Aristokratene hadde dermed full mulighet til å knivstikke dem. Percy ble knivstukket tretten ganger før han falt om og blødde ihjel på kort tid. Datteren klarte å flykte et stykke, men ble snart innhentet av lady Cross – som knivstakk Syndryne fem ganger i brystkassen. Lille Miko var ikke til stede da attentatet skjedde, men befant seg i lekestuen sammen med en tjenestepike – som var blitt betalt for å skjære over halsen hans så fort denne så Percy og Syndryne bli drept.

## ***Trivia***

1. *Percy* er den engelske versjonen av det greske *Persevs*.
2. *Yates* er gammelengelsk og betyr *port*
3. *Booth* kommer fra det middeladersk engelske *both*, som betyr *bule/stall*
4. Percys død er inspirert av Cæsars død.